section_heading: Životopis
paragraph_text: Za Josipom Perkovićem raspisana je od lipnja 2009. godine međunarodna tjeralica/ međunarodni uhidbeni nalog i za još nekoliko bivših suradnika Udbe, među ostalima njegovog ondašnjeg nadređenog, šefa bivše hrvatske i savezne Udbe Zdravka Mustača. Tjeralica je raspisana nakon suđenja u Münchenu Krunoslavu Pratesu zbog sudjelovanja u ubojstvu Stjepana Đurekovića, a koji je osuđen na doživotnu robiju.